RHAN 3

HYBU MYNEDIAD AT LYWODRAETH LEOL
PENNOD 5

ADRODDIADAU BLYNYDDOL GAN GYNGHORAU CYMUNED

Adroddiadau blynyddol gan gynghorau cymuned
52
1
Cyn gynted ag y bo’n rhesymol ymarferol ar ôl diwedd pob blwyddyn ariannol, rhaid i gyngor cymuned lunio a chyhoeddi adroddiad (“adroddiad blynyddol”) ynglŷn â blaenoriaethau, gweithgareddau a chyflawniadau’r cyngor yn ystod y flwyddyn honno.
2
Rhaid i gyngor cymuned roi sylw i unrhyw ganllawiau ynglŷn ag adroddiadau blynyddol a ddyroddir gan Weinidogion Cymru.
3
Nid yw adran 101 o Ddeddf 1972 (trefniadau ar gyfer cyflawni swyddogaethau gan awdurdodau lleol) yn gymwys i swyddogaeth cyngor cymuned o benderfynu ar gynnwys adroddiad blynyddol.
A. 52 mewn grym ar 21.1.2021, gweler a. 175(7)